BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

GRAD ZENICA

Broj: 02-11-8564-3/23

Datum: 06.07.2023. godine

### Ugovorni organ razmatrajući po žalbi ponuđača „ITC“ d.o.o. Zenica izjavljenu na Odluku o izboru najpovoljnijeg ponuđača za izgradnju zgrade Službe hitne medicinske pomoći sa pratećim sadržajima, broj: 02-11-8564-2/23 od 03.07.2023. godine, na temelju člana 100. stav 3) Zakona o javnim nabavkama (Službeni glasnik BiH broj: 39/14 i 59/22) i člana 200. Zakona o upravnom postupku ("Sl. novine FBiH", broj: 2/98), donio je:

### R J E Š E N J E

### Žalba se usvaja u cjelosti.

### Poništava se Odluka o izboru najpovoljnijeg ponuđača za izgradnju zgrade Službe hitne medicinske pomoći sa pratećim sadržajima, broj: 02-11-8564-2/23 od 03.07.2023. godine.

### Odbacuje se ponuda ponuđača “Neimari Šerići” d.o.o. Zenica kao neprihvatljiva, iz razloga što ne ispunjava zahtjeve iz tenderske dokuentacije u skladu sa članom 68. (4) i) Zakona o javnim nabavkama BiH.

### Poništava se e-aukcija održana 03.07.2023. godine.

### Ugovor se dodjeljuje ponuđaču “ITC” d.o.o. Zenica, koji je dostavio jedinu prihvatljivu ponudu, u ukupnom iznosu od 6.990.467,28 KM bez PDVa.

### O b r a z l o ž e n j e

### Rješavajući po žalbi ponuđača „ITC“ d.o.o. Zenica od 03.07.2023. godine, izjavljenu na Odluku o izboru najpovoljnijeg ponuđača za izgradnju zgrade Službe hitne medicinske pomoći sa pratećim sadržajima, broj: 02-11-8564-2/23 od 03.07.2023. godine, Ugovorni organ razmotrivši istu odlučio je kao u dispozitivu.

### Prije nego što se upustio u meritorno odlučivanje po žalbi, ugovorni organ pristupio je provjeri formalnih pretpostavki za ulaganje žalbe, a koje moraju biti ispunjene na strani žalitelja prema članu 100. Stav 1) Zakona o Javnim nabavkama.

### Ispitujući formalne pretpostavke Ugovorni organ utvrdio je da je žalba blagovremena, dopuštena i izjavljena od ovlaštenog lica.

### Žalitelj u žalbi navodi sljedeće:

### Izabrani Ponuđač je na str. 237. Ponude dostavio potvrdu o uredno izvedenim radovima koja ne sadrzi vrijeme izvršenja ugovora zbog čega ista nije smjela biti prihvaćena od strane Ugovornog organa. U potvrdi je navedeno da je period izvršenja ugovora 60 dana od dana uvođenja u posao ali ne postoji podatak o vremenu uvođenja u posao niti podatak o vremenu završetka ugovora

### Dalje, u Tenderskoj dokumentaciji, Aneks III- Predmjer radova, dio B6 Kanalizacija- ill Montažerski radovi, stavka pod rednim brojem 1., Ugovorni organ je u opisu stavke propisao da su ponuđači u ponudi obavezni dostaviti: certifikat za GRP cijevi prema EN 45011 i potvrdu nezavisnog tijela za GRP cijevi. Izabrani ponuđač u svojoj Ponudi NIJE dostavio:

### certifikat za GRP cijevi prema EN 45011, i

### potvrdu nezavisnog tijela za GRP cijevi,

### a što je bio u obavezi uraditi, zbog čega je Ugovorni organ ovakvu ponudu morao odbaciti kao nepotpunu.

### U Tenderskoj dokumentaciji, Aneks III- Predmjer radova, dio D. Elektroinstalacije, stavka Isporuka i ugradnja dizel agregata, Ugovorni organ je u opisu stavke propisao da su ponuđači u ponudi obavezni dostaviti: CE certifikat za dizel agregat, Ispitni list za dizel agregat od strane proizvođača, ISO standard 9001 od proizvođača dizel agregata, ISO standard 14001 od proizvođača dizel agregata, Električnu šemu ožičenja za dizel agregat i Uputstvo za održavanje i rad agregata na jednom od službenih jezika u BiH. Izabrani ponuđač u svojoj Ponudi NIJE dostavio:

### 1) CE certifikat za dizel agregat

### 2) Ispitni list za dizel agregat od strane proizvođača,

### 3) ISO standard 9001 od proizvođača dizel agregata,

### 4) ISO standard 14001 od proizvođača dizel agregata,

### 5) Električnu šemu ozičenja za dizel agregat, i

### 6) uputstvo za održavanje i rad agregata na jednom od službenih jezika u BiH.

### a što je bio u obavezi uraditi, zbog čega je Ugovorni organ ovakvu ponudu morao odbaciti kao nepotpunu.

### Na osnovu svega navedenog, Komisija je detaljno pregledala ponudu ponuđača „Neimari Šerići“ d.o.o. Zenica, za sve žalbene navode posebno i smatra da je žalba osnovana, što obrazlaže slijedećim:

### Tačno je da je ponuđač „Neimari Šerići“ d.o.o. Zenica u svojoj ponudi na stranici 237. Ponude dostavio potvrdu o uredno izvedenim radovima koja ne sadrzi vrijeme izvršenja ugovora već je navedeno da je period izvršenja ugovora 60 dana od dana uvođenja u posao ali ne postoji podatak o vremenu uvođenja u posao niti podatak o vremenu završetka ugovora. Te se ovaj žalbeni navod smatra osnovanim.

### Tačno je da je u Tenderskoj dokumentaciji, Aneks III- Predmjer radova, dio B6 Kanalizacija- ill Montažerski radovi, stavka pod rednim brojem 1., Ugovorni organ je u opisu stavke propisao da su ponuđači u ponudi obavezni dostaviti: certifikat za GRP cijevi prema EN 45011 i potvrdu nezavisnog tijela za GRP cijevi. Izabrani ponuđač u svojoj Ponudi NIJE dostavio:

### certifikat za GRP cijevi prema EN 45011, i

### potvrdu nezavisnog tijela za GRP cijevi,

### a što je bio u obavezi uraditi, zbog čega je i ovaj žalbeni navod osnovan.

### Tačno je da je Ugovorni organ u Tenderskoj dokumentaciji, Aneks III- Predmjer radova, dio D. Elektroinstalacije, stavka Isporuka i ugradnja dizel agregata, u opisu stavke propisao da su ponuđači u ponudi obavezni dostaviti: CE certifikat za dizel agregat, Ispitni list za dizel agregat od strane proizvođača, ISO standard 9001 od proizvođača dizel agregata, ISO standard 14001 od proizvođača dizel agregata, Električnu šemu ožičenja za dizel agregat i Uputstvo za održavanje i rad agregata na jednom od službenih jezika u BiH. Izabrani ponuđač u svojoj Ponudi NIJE dostavio:

### 1) CE certifikat za dizel agregat

### 2) Ispitni list za dizel agregat od strane proizvođača,

### 3) ISO standard 9001 od proizvođača dizel agregata,

### 4) ISO standard 14001 od proizvođača dizel agregata,

### 5) Električnu šemu ozičenja za dizel agregat, i

### 6) uputstvo za održavanje i rad agregata na jednom od službenih jezika u BiH.

### a što je bio u obavezi uraditi, zbog čega je žalbeni navod osnovan.

### Imajući u vidu predhodno navedeno, a zbog činjenice da je postupak javne nabavke strogo formalan i da svaki nedostatak predstavlja osnov za odbacivanje ponude, uložena žalba „ITC“ d.o.o. Zenica je osnovana, te se ponuda ponuđača „Neimari Šerići“ d.o.o. Zenica odbacuje kao neprihvatljiva. Stavlja se van snage Odluka o izboru najpovoljnijeg ponuđača za izgradnju zgrade Službe hitne medicinske pomoći sa pratećim sadržajima, broj: 02-11-8564-2/23 od 03.07.2023. godine. Stavlja se van snage postupak e-aukcije od 03.07.2023. godine.

### U ponovnom pregledu i ocjeni ponuda utvrđeno je da je jedina prihvatljiva ponuda ponuđača “ITC” d.o.o. Zenica u ukupnom iznosu od 6.990.467,28 KM bez PDVa, te je komisija dala preporuku da se sa istim zaključi ugovor za izgradnju zgrade Službe hitne medicinske pomoći sa pratećim sadržajima.

### Ugovorni organ cijeneći navode Žalbe i propisani zakonski postupak utvrdio je da je žalba osnovana i postupio je u skladu sa članom 100. stav 3) ZJN kako je i odlučeno u dispozitivu Rješenja.

### Pouka o pravnom lijeku:

### Protiv ovog Rješenja može se izjaviti žalba Uredu za razmatranje žalbi, putem ugovornog organa: Grad Zenica, Služba kabineta Gradonačelnika, Trg BiH br. 6, 72 000 Zenica, u roku od 10 (deset) dana od dana prijema Rješenja.

### DOSTAVITI:

### 3 x ponuđačima GRADONAČELNIK

### 1 x tenderska dokumentacija

### 1 x a/a \_\_\_\_\_\_\_\_\_\_\_\_\_\_\_\_\_\_\_\_\_

 Fuad Kasumović